title: 2008/587/ES,Euratom: Rozhodnutie Európskeho parlamentu z  18. júna 2008 , ktorým sa mení a dopĺňa rozhodnutie 94/262/ESUO, ES, Euratom o úprave a všeobecných podmienkach upravujúcich výkon funkcie ombudsmana

text:
               17.7.2008

               SK

               Úradný vestník Európskej únie

               L 189/25

      ROZHODNUTIE EURÓPSKEHO PARLAMENTU

   z 18. júna 2008,
   ktorým sa mení a dopĺňa rozhodnutie 94/262/ESUO, ES, Euratom o úprave a všeobecných podmienkach upravujúcich výkon funkcie ombudsmana
   (2008/587/ES, Euratom)
   EURÓPSKY PARLAMENT,
   so zreteľom na Zmluvu o založení Európskeho spoločenstva, a najmä na jej článok 195 ods. 4,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 107d ods. 4,
   so zreteľom na návrh rozhodnutia, ktorý schválil Európsky parlament 22. apríla 2008 (1), a na prijaté uznesenie a schválené zmeny a doplnenia z 18. júna 2008 (2),
   so zreteľom na stanovisko Komisie,
   so súhlasom Rady (3),
   keďže:

               (1)

               Charta základných práv Európskej únie uznáva právo na dobrú správu vecí verejných ako základné právo občanov EÚ.

               (2)

               Dôvera občanov v schopnosť ombudsmana viesť podrobné a nestranné vyšetrovanie prípadov údajného nesprávneho úradného postupu je základnou podmienkou úspešnosti jeho činnosti.

               (3)

               Je vhodné upraviť štatút ombudsmana, aby sa odstránila prípadná neistota v súvislosti s kompetenciou ombudsmana viesť dôsledné a nestranné vyšetrovania prípadov údajného nesprávneho úradného postupu.

               (4)

               Je vhodné upraviť štatút ombudsmana s cieľom zohľadniť možný vývoj ustanovení právnych predpisov alebo judikatúry v súvislosti s konaním orgánov, úradov alebo agentúr Európskej únie vo veciach pred Súdnym dvorom.

               (5)

               Je vhodné upraviť štatút ombudsmana, aby sa zobrali do úvahy zmeny, ku ktorým došlo v posledných rokoch s ohľadom na úlohu inštitúcií a orgánov EÚ v boji proti podvodom poškodzujúcim finančné záujmy Európskej únie, najmä zriadenie Európskeho úradu pre boj proti podvodom (OLAF), aby tak ombudsman mohol upozorňovať inštitúcie alebo orgány na skutočnosti, ktoré spadajú do ich pôsobnosti.

               (6)

               Je vhodné prijať kroky, ktoré ombudsmanovi umožnia rozvinúť spoluprácu s podobnými inštitúciami na národnej alebo medzinárodnej úrovni, dokonca aj v prípade, keď pokrývajú väčší rozsah činností ako európsky ombudsman, ako je ochrana ľudských práv, pretože takáto spolupráca môže pozitívne prispievať k zefektívneniu činnosti ombudsmana.

               (7)

               Platnosť Zmluvy o založení Európskeho spoločenstva uhlia a ocele sa skončila v roku 2002,

         ROZHODOL TAKTO:
   Článok 1
   Zmeny a doplnenia rozhodnutia 94/262/ESUO, ES, Euratom
   Rozhodnutie Európskeho parlamentu a Rady 94/262/ESUO, ES, Euratom (4) sa týmto mení a dopĺňa takto:

               1.

               v citácii 1 sa vypúšťajú tieto slová: „článok 20d ods. 4 Zmluvy o založení Európskeho spoločenstva uhlia a ocele“;

               2.

               odôvodnenie 3 sa nahrádza takto:
               „Keďže ombudsman, ktorý môže konať tiež z vlastného podnetu, musí mať k dispozícii všetky prostriedky potrebné na výkon svojej funkcie; keďže v tomto zmysle sú inštitúcie a orgány Spoločenstva povinné poskytnúť ombudsmanovi na jeho žiadosť informácie, o ktoré ich požiadal, a bez toho, aby tým bola dotknutá ombudsmanova povinnosť mlčanlivosti ohľadne takýchto informácií; keďže prístup k tajným informáciám či dokumentom, najmä k citlivým dokumentom v zmysle článku 9 nariadenia (ES) č. 1049/2001 (5), by mal podliehať pravidlám príslušnej inštitúcie alebo orgánu Spoločenstva o bezpečnosti; keďže inštitúcie alebo orgány poskytujúce utajované informácie alebo dokumenty, ako sa uvádza v článku 3 ods. 2 prvom pododseku, by mali informovať ombudsmana o tomto utajení; keďže v súvislosti s vykonávaním pravidiel uvedených v článku 3 ods. 2 prvom pododseku, sa mal ombudsman s príslušnou inštitúciou alebo orgánom vopred dohodnúť na podmienkach prístupu k utajovaným informáciám a k iným informáciám, na ktoré sa vzťahuje povinnosť služobného tajomstva; keďže v prípade, keď sa ombudsman domnieva, že nedostáva požadovanú pomoc, informuje o tom Európsky parlament, ktorý prijme vhodné opatrenia;

               3.

               v článku 1 ods. 1 sa vypúšťajú tieto slová: „článku 20d ods. 4 Zmluvy o založení Európskeho spoločenstva uhlia a ocele“;

               4.

               článok 3 ods. 2 sa nahrádza takto:
               „2.   Inštitúcie a orgány Spoločenstva sú povinné poskytnúť ombudsmanovi všetky informácie, o ktoré ich požiadal, a sprístupniť mu predmetné spisy. Prístup k utajovaným informáciám či dokumentom, najmä k citlivým dokumentom v zmysle článku 9 nariadenia (ES) 1049/2001, podlieha pravidlám príslušnej inštitúcie alebo orgánu Spoločenstva o bezpečnosti.
               Inštitúcie alebo orgány, ktoré poskytujú utajované informácie alebo dokumenty, ako sa uvádza v predchádzajúcich pododsekoch, informujú ombudsmana o tomto utajení.
               S ohľadom na vykonávanie pravidiel uvedených v prvom pododseku sa ombudsman s príslušnou inštitúciou alebo orgánom vopred dohodne na podmienkach nakladania s utajovanými informáciami alebo dokumentmi a s inými informáciami, na ktoré sa vzťahuje povinnosť služobného tajomstva.
               Dotknuté inštitúcie alebo orgány Spoločenstva umožnia prístup k dokumentom, ktoré pochádzajú z členských štátov a sú klasifikované ako utajené v súlade so zákonom alebo iným právnym predpisom iba po predchádzajúcom súhlase predmetného členského štátu.
               Inštitúcie a orgány Spoločenstva umožnia prístup k iným dokumentom, ktoré pochádzajú z členských štátov, po tom, ako o tejto skutočnosti informovali dotknutý členský štát.
               V súlade s článkom 4 ombudsman nesmie ani v jednom z uvedených prípadov prezradiť obsah týchto dokumentov.
               Úradníci a ostatní zamestnanci inštitúcií a orgánov Spoločenstva musia na žiadosť ombudsmana vypovedať; zostávajú viazaní príslušnými ustanoveniami služobného poriadku, najmä mlčanlivosťou.“;

               5.

               článok 4 sa nahrádza takto:
               „Článok 4
               1.   Ombudsman a jeho zamestnanci, na ktorých sa vzťahuje článok 287 Zmluvy o založení Európskeho spoločenstva a článok 194 Zmluvy o založení Európskeho spoločenstva pre atómovú energiu, sú povinní zachovávať mlčanlivosť o informáciách alebo dokumentoch, ktoré získajú v priebehu vyšetrovania. Bez toho, aby tým bol dotknutý druhý odsek, sú ombudsman a jeho zamestnanci povinní zachovávať mlčanlivosť o utajovaných informáciách alebo dokumentoch poskytnutých ombudsmanovi, najmä citlivých dokumentov v zmysle článku 9 nariadenia (ES) č. 1049/2001 alebo dokumentov, na ktoré sa vzťahujú právne predpisy Spoločenstva týkajúce sa ochrany osobných údajov, ako aj o informáciách, ktoré by mohli poškodiť sťažovateľa alebo inú dotknutú osobu.
               2.   Ak sa ombudsman počas vyšetrovania dozvie skutočnosti, ktoré podľa jeho názoru spadajú do oblasti trestného práva, bezodkladne informuje príslušné vnútroštátne orgány prostredníctvom stálych zastúpení členských štátov pri Európskych spoločenstvách, a ak prípad spadá do jej právomoci, aj príslušnú inštitúciu či príslušný orgán alebo útvar Spoločenstva zodpovedný za boj proti podvodom; ombudsman v prípade potreby informuje aj inštitúciu či orgán Spoločenstva, v ktorom dotknutý úradník alebo zamestnanec pracuje a ktorý by v prípade potreby mohol uplatniť článok 18 druhý odsek Protokolu o výsadách a imunitách Európskych spoločenstiev. Ombudsman môže informovať príslušnú inštitúciu či príslušný orgán Spoločenstva o skutočnostiach spochybňujúcich správanie sa niektorého zo zamestnancov z disciplinárneho hľadiska.“;

               6.

               vkladá sa tento článok 4a:
               „Článok 4a
               Ombudsman a jeho zamestnanci sa zaoberajú žiadosťami o prístup verejnosti k iným dokumentom ako k tým, na ktoré dokumentom odkazuje článok 4 ods. 1, v súlade s podmienkami a obmedzeniami stanovenými v nariadení (ES) č. 1049/2001.“;

               7.

               článok 5 sa nahrádza takto:
               „Článok 5
               1.   Ak to pomôže zvýšiť efektívnosť vyšetrovaní ombudsmana a zlepšiť ochranu práv a záujmov sťažovateľov, môže ombudsman spolupracovať s orgánmi rovnakého typu existujúcimi v niektorých členských štátoch za predpokladu, že je to v súlade s uplatniteľným vnútroštátnym právom. Ombudsman týmto spôsobom nemôže požadovať dokumenty, ku ktorým by nemal prístup podľa článku 3.
               2.   V rámci jeho funkcií stanovených v článku 195 Zmluvy o založení Európskeho spoločenstva a článku 107d Zmluvy o založení Európskeho spoločenstva pre atómovú energiu a pri zabránení duplicite činností s ostatnými inštitúciami alebo orgánmi môže ombudsman za tých istých podmienok spolupracovať s inštitúciami a orgánmi v členských štátoch, ktoré majú na starosti podporu a ochranu základných práv.“

         Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť štrnástym dňom po jeho uverejnení v Úradnom vestníku Európskej únie.

      V Štrasburgu 18. júna 2008

            Za Európsky parlament

            predseda

         H.-G. PÖTTERING

      (1)  Zatiaľ neuverejnené v úradnom vestníku.

      (2)  Zatiaľ neuverejnené v úradnom vestníku.

      (3)  Rozhodnutie Rady z 12. júna 2008.

      (4)  Ú. v. EÚ L 113, 4.5.1994, s. 15.

      (5)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).“;


title: 2004/681/ES: Rozhodnutie Rady z 24. septembra 2004, ktorým sa mení a dopĺňa rozhodnutie 2001/131/ES o ukončení konzultácií s Haiti podľa článku 96 dohody o partnerstve AKT-ES

text:
               8.10.2004

               SK

               Úradný vestník Európskej únie

               L 311/30

      ROZHODNUTIE RADY

   z 24. septembra 2004,
   ktorým sa mení a dopĺňa rozhodnutie 2001/131/ES o ukončení konzultácií s Haiti podľa článku 96 dohody o partnerstve AKT-ES
   (2004/681/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanou v Cotonou 23. júna 2000 (1) (ďalej len „dohoda o partnerstve AKT-ES“), a najmä na jej článok 96,
   so zreteľom na Internú dohodu medzi zástupcami členských štátov zasadajúcich v Rade o opatreniach, ktoré sa majú prijať a o postupoch, ktoré sa majú dodržiavať pri vykonávaní dohody o partnerstve krajín AKT-ES (2) a najmä na jej článok 3,
   so zreteľom na návrh Komisie,
   keďže:

               (1)

               Na základe rozhodnutia 2001/131/ES (3) je poskytovanie finančnej pomoci pre Haiti čiastočne pozastavené ako „primerané opatrenia“ podľa článku 96 ods. 2 písm. c) dohody o partnerstve AKT-ES.

               (2)

               Platnosť rozhodnutia 2003/916/ES uplynie 31. decembra 2004 a vyžaduje preskúmanie opatrení v lehote šiestich mesiacov.

               (3)

               12. mája 2004 sa uskutočnili rozhovory medzi Komisiou a dočasným premiérom Haiti, aby sa zvážila politická agenda dočasnej vlády vo vzťahu k obnove plne demokratickej a ústavnej vlády vrátane časového plánu volieb s náležitou úctou k ľudským právam a základným slobodám.

               (4)

               Listom z 25. mája 2004 dočasný premiér Haiti potvrdil špecifické záväzky haitskej dočasnej vlády vyhovieť nevyhnutným súčastiam podľa článku 9 dohody o partnerstve AKT-ES, najmä pokiaľ ide o situáciu v oblasti ľudských práv, demokratické zásady a zákonnosti so zreteľom na návrat krajiny k plne ústavnej a demokratickej vláde,

         ROZHODLA TAKTO:
   Článok 1
   Rozhodnutie 2001/131/ES sa týmto mení a dopĺňa takto:

               1.

               V druhom a treťom odseku článku 3 sa dátum 31. decembra 2004 nahrádza dátumom 31. decembra 2005.

               2.

               Príloha sa nahrádza textom uvedeným v prílohe tohto rozhodnutia.

         Článok 2
   Toto rozhodnutie sa uverejní v Úradnom vestníku Európskej únie.

      V Bruseli 24. septembra 2004

            Za Radu

            predseda

         L. J. BRINKHORST

      (1)  Ú. v. ES L 317, 15.12.2000, s. 3. Dohoda zmenená a doplnená rozhodnutím č. 1/2003 (Ú. v. EÚ L 141, 7.6.2003, s. 25).

      (2)  Ú. v. ES L 317, 15.12.2000, s. 376.

      (3)  Ú. v. ES L 48, 17.2.2001, s. 31. Rozhodnutie naposledy zmenené a doplnené rozhodnutím 2003/916/ES (Ú. v. EÚ L 345, 31.12.2003, s. 156).

      PRÍLOHA

            „PRÍLOHA
            Vážený pán,
            Európska únia prikladá veľkú dôležitosť ustanoveniam článku 9 dohody o partnerstve AKT-ES. Partnerstvo AKT-ES je založené na dodržiavaní ľudských práv, demokratických zásadách a zákonnosti. Toto sú nevyhnutné súčasti uvedenej dohody, a teda predstavujú základ pre vzťahy medzi nami.
            V tejto súvislosti Európska únia podrobne sledovala nedávnu zmenu na Haiti, najmä pokiaľ ide o vymenovanie novej dočasnej vlády Haiti, ktorá zložila prísahu 17. marca 2004 po rozsiahlom konzultačnom procese založenom na pláne CARICOM/OAS.
            12. mája 2004 sa v Bruseli uskutočnili rozhovory medzi Vami a Komisiou Európskych spoločenstiev so zreteľom na preskúmanie politickej agendy dočasnej vlády vo vzťahu k obnove demokratickej a ústavnej vlády. Európska únia si všimla Vaše záväzky najmä vo vzťahu k zlepšeniu situácie v oblasti ľudských práv, upevneniu demokratických zásad vrátane konania slobodných a spravodlivých volieb, zákonnosti a dobrej správe vecí verejných, tak ako je uvedené vo Vašom liste z 25. mája 2004 adresovanom Komisii. Tieto záväzky by mali v patričnom čase viesť k väčšej politickej stabilite na Haiti. Európska únia dočasnú vládu dôrazne vyzýva, aby tieto záväzky urýchlene premenila do konkrétnych činov, aby sa zaistilo, že demokratizačný proces sa stane neoddeliteľnou súčasťou haitského politického, ekonomického a sociálneho života, čím sa zabezpečí súlad s článkom 9 dohody o partnerstve AKT-ES.
            S ohľadom na tieto činitele Rada Európskej únie prehodnotila svoje rozhodnutie z 22. decembra 2003 a rozhodla sa prehodnotiť primerané opatrenia uvedené v článku 96 ods. 2 písm. c) dohody o partnerstve AKT-ES nasledovne:

                        1.

                        presmerovanie zostávajúcich finančných prostriedkov pod ôsmym Európskym rozvojovým fondom (ERF) na programy, ktoré majú priamy úžitok pre haitský ľud, posilňujú občiansku spoločnosť a súkromný sektor, podporujú demokratizáciu, posilňujú zákonnosť a volebný proces bude pokračovať a môže tiež zahŕňať aktivity určené ako krátko- a strednodobé priority v Dočasnom rámci spolupráce (DRS) stanovenom za úzkej spolupráce medzi dočasnou vládou, občianskou spoločnosťou a hlavnými darcami, najmä inštitucionálnu podporu;

                        2.

                        rozdelenie zdrojov podľa deviateho ERF bude oznámené pri uverejnení tohto rozhodnutia v Úradnom vestníku Európskej únie;

                        3.

                        bezodkladne sa začnú rozhovory o programovaní prostriedkov deviateho ERF s národným povoľujúcim úradníkom so zreteľom na prípravu Dokumentu národnej stratégie (DNS) a Národného indikatívneho programu (NIP). Stratégia vezme do úvahy výsledky Dočasného rámca spolupráce;

                        4.

                        B-obálky sa môžu použiť vopred na podpísanie deviateho ERF DNS/NIP podľa skutočných potrieb;

                        5.

                        podpísanie NIP sa predpokladá po celoštátnych voľbách rešpektujúcich Rezolúciu OAS 822 a potvrdených príslušnými haitskými inštitúciami a medzinárodným spoločenstvom ako slobodné a spravodlivé. Berie sa na vedomie, že celoštátne voľby sa očakávajú najneskôr v polovici roku 2005;

                        6.

                        príspevky na regionálne projekty, operácie humanitárnej povahy a obchodnú spoluprácu nie sú dotknuté.

                  Všetky uvedené opatrenia sa pravidelne preskúmavajú najmenej raz za 6 mesiacov.
            Pre úspech spolupráce je nevyhnutné zaistiť posilnenie absorpčnej kapacity pre pomoc, ktoré v súčasnosti chýba, a to prostredníctvom dobrej správy vecí verejných a opatrení na posilnenie kapacity riadenia pomoci. Postupy vykonávania sa prispôsobia schopnosti krajiny adekvátne riadiť verejné financie.
            Európska únia bude podrobne sledovať ďalší vývoj demokratizačného procesu, najmä vo vzťahu k plneniu záväzkov dočasnej vlády a krokom k miestnym, celoštátnym a prezidentským voľbám. Únia znova opakuje svoju pripravenosť pokračovať v posilnenom politickom dialógu s haitskou dočasnou vládou podľa článku 8 dohody o partnerstve AKT-ES.
            Prijmite, prosím, pane, ubezpečenie o našej najhlbšej úcte.

                  Za Komisiu

                  Za Radu

                  predseda“


title: 2013/581/EÚ: Rozhodnutie Európskeho parlamentu zo 17. apríla 2013 o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2011

text:
               16.11.2013

               SK

               Úradný vestník Európskej únie

               L 308/247

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2011
   (2013/581/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2011 spolu s odpoveďami orgánu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (4), a najmä na jeho článok 64,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na článok 94 tohto nariadenia,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A7-0114/2013),

               1.

               schvaľuje účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 104.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 48.

      (5)  Ú. v. ES L 357, 31.12.2002, s. 72.


title: 2010/308/: Rozhodnutie Rady z  11. marca 2010 o pozícii Európskej únie k návrhu rozhodnutia 1/2003 a k návrhu odporúčania 1/2003 spoločného výboru zriadeného podľa dohody Interbus o medzinárodnej príležitostnej preprave cestujúcich autokarmi a autobusmi  (Text s významom pre EHP)

text:
               4.6.2010

               SK

               Úradný vestník Európskej únie

               L 138/11

         ROZHODNUTIE RADY
   z 11. marca 2010
   o pozícii Európskej únie k návrhu rozhodnutia 1/2003 a k návrhu odporúčania 1/2003 spoločného výboru zriadeného podľa dohody Interbus o medzinárodnej príležitostnej preprave cestujúcich autokarmi a autobusmi
   (Text s významom pre EHP)
   (2010/308/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2002/917/ES z 3. októbra 2002 o uzavretí dohody Interbus o medzinárodnej príležitostnej preprave cestujúcich autokarmi a autobusmi (1), a najmä na jej článok 3 ods. 2,
   so zreteľom na návrh Európskej komisie,
   keďže:

               (1)

               Dohoda Interbus o medzinárodnej príležitostnej preprave cestujúcich autokarmi a autobusmi (ďalej len „dohoda“) nadobudla platnosť 1. januára 2003.

               (2)

               V článku 23 dohody sa ustanovuje spoločný výbor zodpovedný za riadenie dohody.

               (3)

               Podľa článku 23 ods. 3 dohody sa vyžaduje, aby spoločný výbor ustanovil svoj rokovací poriadok.

               (4)

               V súlade s článkom 24 ods. 2 písm. c) dohody je spoločný výbor zodpovedný za prispôsobenie prílohy 1 k dohode týkajúcej sa podmienok, ktoré sa vzťahujú na prevádzkovateľov cestnej osobnej dopravy a prílohy 2 k dohode týkajúcej sa technických noriem pre autobusy a autokary. Spoločný výbor je zodpovedný v súlade s článkom 24 ods. 2 písm. e) dohody aj za prispôsobenie požiadaviek týkajúcich sa sociálnych ustanovení uvedených v článku 8 dohody s cieľom zahrnúť do nich nové opatrenia prijaté v rámci Únie.

               (5)

               Spoločný výbor v súlade s článkom 24 ods. 1 dohody má zabezpečiť riadne vykonávanie tejto dohody. Na tento účel by sa malo odporučiť využívanie technických správ pre autokary a autobusy s cieľom uľahčiť monitorovanie ustanovení článkov 1 a 2 prílohy 2 k dohode.

               (6)

               Od Únie sa žiada, aby prijala pozíciu k návrhu rozhodnutia a k návrhu odporúčania spoločného výboru,

         PRIJALA TOTO ROZHODNUTIE:
   Jediný článok
   Pozícia Únie v rámci spoločného výboru zriadeného podľa článku 23 dohody Interbus o medzinárodnej príležitostnej preprave cestujúcich autokarmi a autobusmi sa zakladá na pripojenom návrhu rozhodnutia a návrhu odporúčania.

      V Bruseli 11. marca 2010

            Za Radu

            predseda

         J. BLANCO

      (1)  Ú. v. ES L 321, 26.11.2002, s. 11.
   Návrh rozhodnutia č. 1/2003 spoločného výboru zriadeného podľa dohody Interbus o medzinárodnej príležitostnej preprave cestujúcich autokarmi a autobusmi
   z …,
   ktorým výbor prijíma svoj rokovací poriadok a prispôsobuje prílohu 1 k dohode týkajúcu sa podmienok, ktoré sa vzťahujú na prevádzkovateľov cestnej osobnej dopravy, prílohu 2 týkajúcu sa technických noriem pre autobusy a autokary a požiadavky týkajúce sa sociálnych ustanovení uvedené v článku 8 dohody
   SPOLOČNÝ VÝBOR,
   so zreteľom na dohodu Interbus o medzinárodnej príležitostnej preprave cestujúcich autokarmi a autobusmi (1), a najmä na jej články 23 a 24,
   keďže:

               (1)

               Podľa článku 23 ods. 3 dohody Interbus o medzinárodnej príležitostnej preprave cestujúcich autokarmi a autobusmi (ďalej len „dohoda“) sa od výboru žiada, aby ustanovil svoj rokovací poriadok.

               (2)

               V súlade s článkom 24 ods. 2 písm. c) dohody je výbor zodpovedný za prispôsobenie prílohy 1 k dohode týkajúcej sa podmienok, ktoré sa vzťahujú na prevádzkovateľov cestnej osobnej dopravy a prílohy 2 k dohode týkajúcej sa technických noriem pre autobusy a autokary. Spoločný výbor je zodpovedný v súlade s článkom 24 ods. 2 písm. e) dohody aj sa sociálnych ustanovení uvedených v článku 8 dohody s cieľom zahrnúť do nich nové opatrenia prijaté v rámci Únie,

         ROZHODOL TAKTO:
   Článok 1
   Týmto sa prijíma rokovací poriadok spoločného výboru stanovený v prílohe I k tomuto rozhodnutiu.
   Článok 2
   Týmto sa prispôsobuje príloha 1 k dohode týkajúca sa podmienok, ktoré sa vzťahujú na prevádzkovateľov cestnej osobnej dopravy, a príloha 2 k dohode týkajúca sa technických noriem pre autobusy a autokary a požiadavky týkajúce sa sociálnych ustanovení uvedené v článku 8 dohody ako sú stanovené v prílohe II k tejto dohode.

      V Bruseli …

            predseda

            tajomník

      (1)  Ú. v. ES L 321, 26.11.2002, s. 13.
   PRÍLOHA I

      Rokovací poriadok spoločného výboru zriadeného podľa dohody Interbus o medzinárodnej príležitostnej preprave cestujúcich autokarmi a autobusmi

   Článok 1
   Názov spoločného výboru
   Spoločný výbor zriadený podľa článku 23 dohody Interbus o medzinárodnej príležitostnej preprave cestujúcich autokarmi a autobusmi sa ďalej nazýva „výbor“.
   Článok 2
   Predsedníctvo
   1.   Výboru v mene Európskej únie predsedá zástupca Európskej komisie (ďalej len „Komisia“).
   2.   Povinnosti predsedu výboru plní vedúci delegácie Únie, v prípade potreby jeho zástupca.
   3.   Predseda riadi prácu výboru.
   Článok 3
   Delegácie
   1.   Zmluvné strany, pre ktoré dohoda nadobudla platnosť (ďalej len „zmluvné strany“), vymenujú svojich zástupcov do výboru. Delegáciu Únie tvoria zástupcovia Komisie, ktorým pomáhajú zástupcovia členských štátov.
   2.   Každá zmluvná strana vymenuje vedúceho svojej delegácie, v prípade potreby jeho zástupcu.
   3.   Každá zmluvná strana môže vymenovať nových zástupcov do výboru. Každá takáto zmena sa bezodkladne písomne oznámi tajomníkovi výboru.
   4.   Zástupcovia Generálneho sekretariátu Rady Európskej únie sa môžu zúčastňovať na zasadnutiach výboru ako pozorovatelia. Predseda so súhlasom ostatných vedúcich delegácií môže na zasadnutie výboru pozvať osoby, ktoré nie sú členmi delegácií, aby poskytli informácie k osobitným otázkam.
   5.   Zmluvné strany najmenej týždeň pred zasadnutím oznámia tajomníkovi výboru zloženie svojich delegácií.
   Článok 4
   Sekretariát
   1.   Zástupca Komisie poskytuje výboru sekretariát. Tajomníka menuje predseda výboru a vykonáva svoje povinnosti do menovania nového tajomníka. Predseda oznámi ďalším zmluvným stranám meno tajomníka a súvisiace informácie.
   2.   Tajomník je zodpovedný za komunikáciu medzi delegáciami vrátane postupovania dokumentov a dozerá na plnenie úloh sekretariátu.
   Článok 5
   Zasadnutia výboru
   1.   Výbor zasadá na požiadanie aspoň jednej zmluvnej strany. Zvoláva ho predseda.
   2.   Predseda zasiela vedúcim ostatných delegácii oznam o zvolaní zasadnutia spolu s návrhom programu a dokumentmi na zasadnutie najneskôr 15 pracovných dní pred začiatkom zasadnutia.
   3.   Zmluvná strana môže požiadať predsedu, aby skrátil lehotu uvedenú v odseku 2 s prihliadnutím na naliehavý charakter konkrétnej záležitosti.
   4.   Zasadnutia výboru nie sú verejné, ak vedúci delegácií nerozhodnú inak.
   5.   Výbor zasadá v Bruseli, ak sa zmluvné strany nedohodnú zasadať inde.
   Článok 6
   Program
   1.   Predseda, ktorému pomáha tajomník, pripravuje návrh programu na každé zasadnutie a po porade s vedúcimi ostatných delegácií stanoví dátum a miesto zasadnutia. Predseda zasiela predbežný program ostatným vedúcim delegácií najneskôr 15 pracovných dní pred začiatkom zasadnutia. K programu sa pripájajú všetky potrebné pracovné dokumenty.
   2.   Lehota stanovená v odseku 1 sa neuplatňuje v prípade naliehavých zasadnutí zvolaných v súlade s článkom 5 ods. 3
   3.   Každá zmluvná strana môže do predbežného programu navrhnúť doplniť jeden alebo viacero bodov najneskôr 24 hodín pred začiatkom zasadnutia. Žiadosti o zaradenie bodov do programu spolu s odôvodnením sa písomne zasielajú predsedovi.
   4.   Výbor na začiatku zasadnutia schvaľuje program. Výbor môže rozhodnúť, že sa do programu zaradí bod, ktorý nie je uvedený v predbežnom programe.
   Článok 7
   Prijímanie aktov
   1.   Výbor prijíma rozhodnutia na základe jednomyseľného súhlasu zúčastnených zmluvných strán v súlade s článkom 23 ods. 5 a 6 dohody. Odporúčania, a najmä tie, ktoré sa uvádzajú v článku 24 ods. 2 písm. g) dohody, sa prijímajú konsenzom delegácií zastúpených zmluvných strán. Rozhodnutia a odporúčania majú v názve slovo „rozhodnutie“ alebo „odporúčanie“, za ktorým nasleduje poradové číslo, dátum prijatia a označenie podľa obsahu.
   2.   Rozhodnutia a odporúčania výboru podpisuje predseda a tajomník. Tajomník ich odosiela ostatným vedúcim delegácií.
   3.   Každá zmluvná strana môže rozhodnúť o uverejnení ktoréhokoľvek aktu, ktorý výbor prijal.
   4.   Akty výboru sa v prípade súhlasu vedúcich delegácií môžu prijímať písomným postupom. Predseda predkladá návrh aktu ostatným vedúcim delegácií, ktorí v odpovedi uvádzajú, či návrh prijímajú, či navrhujú zmeny a doplnenia návrhu alebo či požadujú viac času na zváženie návrhu. Ak sa návrh schváli, predseda finalizuje rozhodnutie alebo odporúčanie v súlade s odsekmi 1 a 2.
   5.   Odporúčania a rozhodnutia sa vypracujú v angličtine, francúzštine a nemčine, pričom všetky tri znenia sú autentické. Každá zmluvná strana zodpovedá za správny preklad odporúčaní a rozhodnutí do svojho úradného jazyka alebo jazykov. Preklad do ostatných jazykov Únie vykoná Komisia.
   Článok 8
   Zápisnice
   1.   Tajomník v mene predsedu vypracuje návrh zápisnice z každého zasadnutia výboru do 15 pracovných dní od ukončenia zasadnutia.
   2.   Zápisnice vo všeobecnosti uvádzajú ku každému bodu programu:

               —

               údaje o dokumentoch predložených výboru,

               —

               vyhlásenia zaznamenané na žiadosť zmluvnej strany,

               —

               prijaté rozhodnutia, odporúčania a závery.

         3.   Návrh zápisnice sa v súlade s písomným postupom uvedeným v článku 7 ods. 4 predkladá výboru na schválenie. Ak sa tento postup neukončí, výbor schváli zápisnicu na svojom nasledujúcom zasadnutí.
   4.   Po schválení výborom zápisnicu podpisuje predseda a tajomník; zápisnicu uchováva tajomník. Tajomník odosiela kópiu ostatným vedúcim delegácií.
   Článok 9
   Dôvernosť informácií
   Bez ohľadu na ustanovenie o uverejnení aktov uvedené v článku 7 ods. 3 sú dokumenty výboru a priebeh diskusií počas zasadnutia predmetom služobného tajomstva.
   Článok 10
   Výdavky
   1.   Každá zmluvná strana znáša výdavky, ktoré jej vzniknú v súvislosti s účasťou na zasadnutiach výboru.
   2.   Výbor rozhoduje o úhrade výdavkov, ktoré vzniknú expertom v súvislosti s misiami, na ktoré ich povolá predseda v súlade s článkom 3 ods. 4
   Článok 11
   Korešpondencia
   Všetka korešpondencia, ktorú prijíma alebo posiela predseda výboru, sa posiela tajomníkovi výboru. Tajomník posiela kópiu korešpondencie súvisiacej s dohodou všetkým delegáciám.
   Článok 12
   Jazyky
   Výbor rozhoduje o tom, ktoré jazyky sa použijú na zasadnutiach výboru a v dokumentoch. Zmluvná strana, ktorá organizuje zasadnutie, nie je povinná poskytovať tlmočenie do iných jazykov.
   PRÍLOHA II

      Prispôsobenie prílohy 1 k dohode týkajúcej sa podmienok, ktoré sa vzťahujú na prevádzkovateľov cestnej osobnej dopravy, prílohy 2 k dohode týkajúcej sa technických noriem platných pre autobusy a autokary a požiadaviek týkajúcich sa sociálnych ustanovení uvedených v článku 8 dohody
       (1)

   1.   Prispôsobenie prílohy 1 k dohode týkajúcej sa podmienok, ktoré sa vzťahujú na prevádzkovateľov cestnej osobnej dopravy
   K aktom uvedeným v prílohe 1 k dohode sa dopĺňajú tieto akty Únie:

      „Nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 14.11.2009, s. 51)“.

   2.   Prispôsobenie prílohy 2 k dohode týkajúcej sa technických noriem platných pre autobusy a autokary

               1.

               V článku 1 prílohy 2 k dohode sa písmená a), b), c) a d) nahrádzajú takto:

                           „a)

                           testy spôsobilosti motorových a ich prípojných vozidiel:

                                       —

                                       smernica Európskeho parlamentu a Rady 2009/40/ES zo 6. mája 2009 o kontrole technického stavu motorových vozidiel a ich prípojných vozidiel (prepracované znenie) (Ú. v. EÚ L 141, 6.6.2009, s. 12);

                                       —

                                       smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v Spoločenstve (Ú. v. ES L 203, 10.8.2000, s. 1) zmenená a doplnená smernicou Komisie 2003/26/ES z 3. apríla 2003 (Ú. v. EÚ L 90, 8.4.2003, s. 37);

                           b)

                           zariadenia obmedzujúce rýchlosť:

                                       —

                                       smernica Rady 92/6/EHS z 10. februára 1992 o montáži a používaní zariadení obmedzujúcich rýchlosť pre určité kategórie motorových vozidiel v spoločenstve (Ú. v. ES L 57, 2.3.1992, s. 27) naposledy zmenená a doplnená smernicou Európskeho parlamentu a Rady 2002/85/ES z 5. novembra 2002, ktorou sa mení a dopĺňa smernica Rady 92/6/EHS o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve (Ú. v. ES L 327, 4.12.2002, s. 8);

                           c)

                           maximálne povolené rozmery a maximálne povolené hmotnosti:

                                       —

                                       smernica Rady 96/53/ES z 25. júla 1996, ktorou sa v spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996, s. 59) naposledy zmenená a doplnená smernicou Európskeho parlamentu a Rady 2002/7/ES z 18. februára 2002, ktorou sa mení a dopĺňa smernica Rady 96/53/ES, ktorou sa v Spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 67, 9.3.2002, s. 47);

                                       —

                                       smernica Európskeho parlamentu a Rady 97/27/ES z 22. júla 1997 týkajúca sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS (Ú. v. ES L 233, 25.8.1997, s. 1) zmenená a doplnená smernicou Komisie 2003/19/ES z 21. marca 2003 (Ú. v. EÚ L 79, 26.3.2003, s. 6);

                           d)

                           záznamové zariadenie v cestnej doprave:

                                       —

                                       nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, s. 8) naposledy zmenené a doplnené nariadením Komisie (EÚ) č. 1266/2009 zo 16. decembra 2009, ktorým sa po desiatykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (Ú. v. EÚ L 339, 22.12.2009, s. 3) alebo ekvivalentné pravidlá ustanovené dohodou AETR vrátane jej protokolov.“.

               2.

               Článok 2 prílohy 2 k dohode sa mení a dopĺňa takto:

                           a)

                           za prvý odsek a pred tabuľku sa vkladá tento text:

                                       „Emisie výfukových plynov:

                                                   —

                                                   smernica Rady 88/77/EHS z 3. decembra 1987 o aproximácii právnych predpisov členských štátov vzťahujúcich sa na opatrenia, ktoré treba prijať proti emisiám plynných a tuhých znečisťujúcich látok zo vznetových motorov určených pre používanie vo vozidlách a proti emisiám plynných znečisťujúcich látok zo zážihových motorov poháňaných zemným plynom alebo skvapalneným ropným plynom určených pre používanie vo vozidlách (Ú. v. ES L 36, 9.2.1988, s. 33) naposledy zmenená a doplnená smernicou Komisie 2001/27/ES z 10. apríla 2001 prispôsobujúcou technickému pokroku smernicu Rady 88/77/EHS o aproximácii právnych predpisov členských štátov týkajúcich sa opatrení, ktoré sa musia prijať na zabránenie emisiám plynných a pevných znečisťujúcich látok zo vznetových motorov určených na použitie vo vozidlách a emisiám plynných znečisťujúcich látok z motorov s kladným zapaľovaním motorov používajúcich ako palivo zemný plyn alebo skvapalnené uhľovodíkové plyny, určené na použitie vo vozidlách (Ú. v. ES L 107, 18.4.2001, s. 10);

                                                   —

                                                   smernica Európskeho parlamentu a Rady 2005/55/ES z 28. septembra 2005 o aproximácii právnych predpisov členských štátov vzťahujúcich sa na opatrenia, ktoré sa majú prijať proti emisiám plynných a tuhých znečisťujúcich látok zo vznetových motorov určených na používanie vo vozidlách a proti emisiám plynných znečisťujúcich látok zo zážihových motorov poháňaných zemným plynom alebo skvapalneným ropným plynom, určených na používanie vo vozidlách (Ú. v. EÚ L 275, 20.10.2005, s. 1) naposledy zmenená a doplnená smernicou Komisie 2008/74/ES z 18. júla 2008 (Ú. v. EÚ L 192, 19.7.2008, s. 51);

                                                   —

                                                   nariadenie Európskeho parlamentu a Rady (ES) č. 595/2009 z 18. júna 2009 o typovom schvaľovaní motorových vozidiel a motorov s ohľadom na emisie z ťažkých úžitkových vozidiel (Euro VI) a o prístupe k informáciám o oprave a údržbe vozidiel, a ktorým sa mení a dopĺňa nariadenie (ES) č. 715/2007 a smernica 2007/46/ES a zrušujú smernice 80/1269/EHS, 2005/55/ES a 2005/78/ES (Ú. v. EÚ L 188, 18.7.2009, s. 1);

                                       Dym:

                                                   —

                                                   smernica Rady 72/306/EHS z 2. augusta 1972 o aproximácii právnych predpisov členských štátov týkajúcich sa opatrení, ktoré sa majú prijať proti emisiám znečisťujúcich látok z dieselových motorov vozidiel (Ú. v. ES L 190, 20.8.1972, s. 1) naposledy zmenená a doplnená smernicou Komisie 2005/21/ES zo 7. marca 2005 (Ú. v. EÚ L 61, 8.3.2005, s. 25);

                                       Hlukové emisie:

                                                   —

                                                   smernica Rady 70/157/EHS zo 6. februára 1970 o aproximácii právnych predpisov členských štátov týkajúcich sa prípustnej hladiny zvuku a výfukovom systéme motorových vozidiel (Ú. v. ES L 42, 23.2.1970, s. 16) naposledy zmenená a doplnená smernicou Komisie 2007/34/ES zo 14. júna 2007 (Ú. v. EÚ L 155, 15.6.2007, s. 49);

                                       Brzdový systém:

                                                   —

                                                   smernica Rady z 26. júla 1971 o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel (Ú. v. ES L 202, 6.9.1971, s. 37) naposledy zmenená a doplnená smernicou Komisie 2002/78/ES z 1. októbra 2002, ktorou sa prispôsobuje technickému pokroku smernica Rady 71/320/EHS o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel (Ú. v. ES L 267, 4.10.2002, s. 23);

                                       Pneumatiky:

                                                   —

                                                   smernica Rady 92/23/EHS z 31. marca 1992 o pneumatikách motorových vozidiel a ich prípojných vozidiel a ich montáži (Ú. v. ES L 129, 14.5.1992, s. 95) naposledy zmenená a doplnená smernicou Komisie 2005/11/ES zo 16. februára 2005 (Ú. v. EÚ L 46, 17.2.2005, s. 42);

                                       Zariadenia pre osvetlenie a svetelnú signalizáciu:

                                                   —

                                                   smernica Rady z 27. júla 1976 o aproximácii právnych predpisov členských štátov týkajúcich sa osvetlenia a svetelných signalizačných zariadení na motorových a ich prípojných vozidlách (Ú. v. ES L 262, 27.9.1976, s. 1) naposledy zmenená a doplnená smernicou Komisie 2008/89/ES z 24. septembra 2008, ktorou sa na účely prispôsobenia technickému pokroku mení a dopĺňa smernica Rady 76/756/EHS o aproximácii právnych predpisov členských štátov týkajúcich sa osvetlenia a svetelných signalizačných zariadení na motorových a ich prípojných vozidlách (Ú. v. EÚ L 257, 25.9.2008, s. 14);

                                       Palivové nádrže:

                                                   —

                                                   smernica Rady 70/221/EHS z 20. marca 1970 o aproximácii právnych predpisov členských štátov o nádržiach na kvapalné palivá a o zadných ochranných zariadeniach motorových vozidiel a ich prípojných vozidiel (Ú. v. ES L 76, 6.4.1970, s. 23) naposledy zmenená a doplnená smernicou Komisie 2006/20/ES zo 17. februára 2006 (Ú. v. EÚ L 48, 18.2.2006, s. 16);

                                       Spätné zrkadlá:

                                                   —

                                                   smernica 2003/97/ES Európskeho parlamentu a Rady z 10. novembra 2003 o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami, o zmene a doplnení smernice 70/156/EHS a o zrušení smernice 71/127/EHS (Ú. v. EÚ L 25, 29.1.2004, s. 1) naposledy zmenená a doplnená smernicou Komisie 2005/27/ES z 29. marca 2005 (Ú. v. EÚ L 81, 30.3.2005, s. 44);

                                       Bezpečnostné pásy – inštalácia:

                                                   —

                                                   smernica Rady 77/541/EHS z 28. júna 1977 o aproximácii právnych predpisov členských štátov o bezpečnostných pásoch a zadržiavacích systémoch motorových vozidiel (Ú. v. ES L 220, 29.8.1977, s. 95) naposledy zmenená a doplnená smernicou Európskeho parlamentu a Rady 2005/40/ES zo 7. septembra 2005 (Ú. v. EÚ L 255, 30.9.2005, s. 146);

                                       Bezpečnostné pásy – kotvové úchytky bezpečnostných pásov:

                                                   —

                                                   smernica Rady 76/115/EHS z 18. decembra 1975 o aproximácii právnych predpisov členských štátov týkajúcich sa kotvových úchytiek bezpečnostných pásov motorových vozidiel (Ú. v. ES L 24, 30.1.1976, s. 6) naposledy zmenená a doplnená smernicou Európskeho parlamentu a Rady 2005/41/ES zo 7. septembra 2005 (Ú. v. EÚ L 255, 30.9.2005, s. 149);

                                       Sedadlá:

                                                   —

                                                   smernica Rady 74/408/EHS z 22. júla 1974 o aproximácii právnych predpisov členských štátov o vnútornom zariadení motorových vozidiel (pevnosť sedadiel a ich uchytenie) (Ú. v. ES L 221, 12.8.1974, s. 1) naposledy zmenená a doplnená smernicou Európskeho parlamentu a Rady 2005/39/ES zo 7. septembra 2005 (Ú. v. EÚ L 255, 30.9.2005, s. 143);

                                       Konštrukcia interiéru (prevencia rizika šírenia požiaru):

                                                   —

                                                   smernica Európskeho parlamentu a Rady 95/28/ES z 24. októbra 1995 o horľavosti materiálov používaných v konštrukcii interiéru určitých kategórií motorových vozidiel (Ú. v. ES L 281, 23.11.1995, s. 1);

                                       Vnútorné usporiadanie (núdzové východy, prístupnosť, rozmery sedadiel, pevnosť nadstavby atď.):

                                                   —

                                                   smernica Európskeho parlamentu a Rady 2001/85/ES z 20. novembra 2001 týkajúca sa osobitných ustanovení pre vozidlá používané na prepravu cestujúcich, v ktorých sa nachádza viac ako osem sedadiel okrem sedadla pre vodiča a ktorou sa mení a dopĺňa smernica 70/156/EHS a smernica 97/27/ES (Ú. v. ES L 42, 13.2.2002, s. 1).“

                           b)

                           tabuľka sa nahrádza touto tabuľkou:

                                       „Položka

                                       Predpis EHK-OSN/posledná séria zmien a doplnení

                                       Akt Únie (pôvodný – najnovší)

                                       Emisie výfukových plynov

                                       49/01
                                       49/02, schválenie A
                                       49/02, schválenie B

                                       smernica 88/77/EHS
                                       smernica 2001/27/ES
                                       smernica 2005/55/ES
                                       smernica 2008/74/ES
                                       nariadenie (ES) č. 595/2009

                                       Dym

                                       24/03

                                       smernica 72/306/EHS
                                       smernica 2005/21/ES

                                       Hlukové emisie

                                       51/02

                                       smernica 70/157/EHS
                                       smernica 2007/34/ES

                                       Brzdový systém

                                       13/11

                                       smernica 71/320/EHS
                                       smernica 2002/78/ES

                                       Pneumatiky

                                       54

                                       smernica 92/23/EHS
                                       smernica 2005/11/ES

                                       Zariadenia pre osvetlenie a svetelnú signalizáciu

                                       48/01

                                       smernica 76/756/EHS
                                       smernica 2008/89/ES

                                       Palivové nádrže

                                       34/02
                                       67/01
                                       110

                                       smernica 70/221/EHS
                                       smernica 2006/20/ES

                                       Spätné zrkadlá

                                       46/01

                                       smernica 2003/97/ES
                                       smernica 2005/27/ES

                                       Bezpečnostné pásy – inštalácia

                                       16/06

                                       smernica 77/541/EHS
                                       smernica 2005/40/ES

                                       Bezpečnostné pásy – kotvové úchytky

                                       14/07

                                       smernica 76/115/EHS
                                       smernica 2005/41/ES

                                       Sedadlá

                                       17/08
                                       80/01

                                       smernica 74/408/EHS
                                       smernica 2005/39/ES

                                       Konštrukcia interiéru (prevencia rizika šírenia požiaru)

                                       118

                                       smernica 95/28/ES

                                       Vnútorné usporiadanie (núdzové východy, prístupnosť, rozmery sedadiel)

                                       107.02

                                       smernica 2001/85/ES

                                       Ochrana proti prevráteniu

                                       66.01

                                       smernica 2001/85/ES“

         3.   Prispôsobenie požiadaviek týkajúcich sa sociálnych ustanovení uvedených v článku 8 dohody

               1.

               Vzhľadom na zahrnutie smernice Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v Spoločenstve (Ú. v. ES L 203, 10.8.2000, s. 1), sa článok 8 prílohy 2 k dohode, príloha IIa k dohode a príloha IIb k dohode sa vypúšťajú.

               2.

               Akty Únie uvedené v článku 8 dohody sa nahrádzajú týmito aktmi Únie (2):

                           „—

                           nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (Ú. v. EÚ L 102, 11.4.2006, s. 1) naposledy zmenené a doplnené nariadením Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (Ú. v. EÚ L 300, 14.11.2009, s. 88);

                           —

                           nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, s. 8) naposledy zmenené a doplnené nariadením Komisie (EÚ) č. 1266/2009 zo 16. decembra 2009, ktorým sa po desiatykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (Ú. v. EÚ L 339, 22.12.2009, s. 3);

                           —

                           smernica Európskeho parlamentu a Rady 2006/22/ES z 15. marca 2006 o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy, a o zrušení smernice Rady 88/599/EHS (Ú. v. EÚ L 102, 11.4.2006, s. 35) naposledy zmenená a doplnená smernicou Komisie 2009/5/ES z 30. januára 2009, ktorou sa mení a dopĺňa príloha III k smernici Európskeho parlamentu a Rady 2006/22/ES o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy (Ú. v. EÚ L 29, 31.1.2009, s. 45);

                           —

                           smernica 2003/88/ES Európskeho parlamentu a Rady zo 4. novembra 2003 o niektorých aspektoch organizácie pracovného času (Ú. v. EÚ L 299, 18.11.2003, s. 9);

                           —

                           smernica Európskeho parlamentu a Rady 2002/15/ES z 11. marca 2002 o organizácii pracovnej doby osôb vykonávajúcich mobilné činnosti v cestnej doprave (Ú. v. ES L 80, 23.3.2002, s. 35);

                           —

                           smernica 2003/59/ES Európskeho parlamentu a Rady z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, ktorou sa mení a dopĺňa nariadenie Rady (EHS) č. 3820/85 a smernica Rady 91/439/EHS a zrušuje smernica Rady 76/914/EHS (Ú. v. EÚ L 226, 10.9.2003, s. 4).“

      (1)  Aktualizácia aktov zohľadňuje nové opatrenia, ktoré Európska únia prijala do 31. decembra 2009.

      (2)  Aktualizácia aktov zohľadňuje nové opatrenia, ktoré Európska únia prijala do 31. decembra 2009.
   Návrh odporúčania 1/2003 spoločného výboru zriadeného podľa dohody Interbus o medzinárodnej príležitostnej preprave cestujúcich autokarmi a autobusmi
   z …
   týkajúcej sa využívania technických správ pre autobusy a autokary s cieľom uľahčiť monitorovanie ustanovení článkov 1 a 2 prílohy 2 k dohode
   SPOLOČNÝ VÝBOR,
   so zreteľom na dohodu Interbus o medzinárodnej príležitostnej preprave cestujúcich autokarmi a autobusmi, a najmä na jej články 23 a 24,
   keďže:

               (1)

               Dohoda Interbus o medzinárodnej príležitostnej preprave cestujúcich autokarmi a autobusmi (ďalej len „dohoda“) nadobudla platnosť 1. januára 2003.

               (2)

               Spoločný výbor v súlade s článkom 24 ods. 1 dohody zabezpečuje riadne vykonávanie tejto dohody. Na tento účel by sa malo odporučiť využívanie technických správ pre autokary a autobusy s cieľom uľahčiť monitorovanie ustanovení článkov 1 a 2 prílohy 2,

         ODPORÚČA, ABY:
   zmluvné strany dohody, ktoré nie sú členmi Únie, využívali technické správy pre autokary a autobusy vo forme stanovenej v prílohe k tomuto odporúčaniu pod podmienkou dodržania požiadaviek uvedených v článkoch 1 a 2 prílohy 2 k dohode.

      V Bruseli

            predseda

            tajomník

   PRÍLOHA

               Technická správa pre autokary a autobusy

               Značka a typ vozidla

               Registračné číslo a kód krajiny

               Dátum prvej registrácie

               Číslo podvozku

               Právne predpisy Únie

               Predpis EHK-OSN

               Schvaľovacie číslo

               Označenie na vozidle

               Zariadenie obmedzujúce rýchlosť

               smernica 92/6/EHS naposledy zmenená a doplnená smernicou 2002/85/ES

               —

               Maximálne povolené rozmery

               smernica 96/53/ES naposledy zmenená a doplnená smernicou 2002/7/ES smernica 97/27/ES naposledy zmenená a doplnená smernicou 2003/19/ES

               —

               Tachograf

               nariadenie (EHS) č. 3821/85 naposledy zmenené a doplnené nariadením (EÚ) č. 1266/2009

               —

               Emisie výfukových plynov

               smernica 88/77/EHS naposledy zmenená a doplnená smernicou 2001/27/ES smernica 2005/55/ES
               naposledy zmenená a doplnená smernicou 2008/74/ES
               nariadenie (ES) č. 595/2009

               49/01
               49/02, schválenie A
               49/02, schválenie B

               Dym

               smernica 72/306/EHS naposledy zmenená a doplnená smernicou 2005/21/ES

               24/03

               Hlukové emisie

               smernica 70/157/EHS naposledy zmenená a doplnená smernicou 2007/34/ES

               51/02

               Brzdový systém

               smernica 71/320/EHS naposledy zmenená a doplnená smernicou 2002/78/ES

               13/11

               Pneumatiky

               smernica 92/23/EHS naposledy zmenená a doplnená smernicou 2005/11/ES

               54

               Zariadenie pre osvetlenie a svetelnú signalizáciu

               smernica 76/756/EHS naposledy zmenená a doplnená smernicou 2008/89/ES

               48/01

               Palivová nádrž

               smernica 70/221/EHS naposledy zmenená a doplnená smernicou 2006/20/ES

               34/02
               67/01
               110

               Spätné zrkadlá

               smernica 2003/97/ES naposledy zmenená a doplnená smernicou 2005/27/ES

               46/01

               Bezpečnostné pásy – inštalácia

               smernica 77/541/EHS naposledy zmenená a doplnená smernicou 2005/40/ES

               16/06

               Bezpečnostné pásy – kotvové úchytky

               smernica 76/115/EHS naposledy zmenená a doplnená smernicou 2005/41/ES

               14/07

               Sedadlá

               smernica 74/408/EHS naposledy zmenená a doplnená smernicou 2005/39/ES

               17/08
               80/01

               Konštrukcia interiéru (prevencia rizika šírenia požiaru)

               smernica 95/28/ES

               118

               Vnútorné usporiadanie (núdzové východy, prístupnosť, rozmery sedadiel)

               smernica 2001/85/ES

               107.02

               Ochrana proti prevráteniu

               smernica 2001/85/ES

               66.01


title: 2008/634/ES: Rozhodnutie prijaté spoločnou dohodou medzi zástupcami vlád členských štátov z  18. júna 2008 o sídle Európskeho inovačného a technologického inštitútu (EIT)

text:
               2.8.2008

               SK

               Úradný vestník Európskej únie

               L 206/16

      ROZHODNUTIE PRIJATÉ SPOLOČNOU DOHODOU MEDZI ZÁSTUPCAMI VLÁD ČLENSKÝCH ŠTÁTOV

   z 18. júna 2008
   o sídle Európskeho inovačného a technologického inštitútu (EIT)
   (2008/634/ES)
   ZÁSTUPCOVIA VLÁD ČLENSKÝCH ŠTÁTOV,
   so zreteľom na článok 289 Zmluvy o založení Európskeho spoločenstva,
   keďže:

               (1)

               O zriadení Európskeho inovačného a technologického inštitútu sa rozhodlo nariadením Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (1).

               (2)

               Je potrebné určiť sídlo tohto inštitútu,

         ROZHODLI TAKTO:
   Článok 1
   Sídlo Európskeho inovačného a technologického inštitútu (EIT) je v Budapešti.
   Článok 2
   Toto rozhodnutie, ktoré sa uverejní v Úradnom vestníku Európskej únie, nadobúda účinnosť dňom jeho uverejnenia.

      V Bruseli 18. júna 2008

            predsednička

         M. KUCLER DOLINAR

      (1)  Ú. v. EÚ L 97, 9.4.2008, s. 1.


title: Rozhodnutie Rady 2010/53/SZBP z  30. novembra 2009 o uzavretí Dohody medzi Austráliou a Európskou úniou o bezpečnosti utajovaných skutočností

text:
               30.1.2010

               SK

               Úradný vestník Európskej únie

               L 26/30

         ROZHODNUTIE RADY 2010/53/SZBP
   z 30. novembra 2009
   o uzavretí Dohody medzi Austráliou a Európskou úniou o bezpečnosti utajovaných skutočností
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada na svojom zasadnutí 9. marca 2009 rozhodla poveriť predsedníctvo, aby za pomoci generálneho tajomníka/vysokého predstaviteľa a pri plnom zapojení Komisie začala v súlade s článkom 24 Zmluvy o Európskej únii rokovania s Austráliou s cieľom uzavrieť dohodu o bezpečnosti informácií.

               (2)

               Predsedníctvo za pomoci generálneho tajomníka/vysokého predstaviteľa na základe poverenia začať rokovania dosiahlo dohodu s Austráliou o bezpečnosti utajovaných skutočností.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi Austráliou a Európskou úniou o bezpečnosti utajovaných skutočností.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať túto dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

    ---documentbreak---

               30.1.2010

               SK

               Úradný vestník Európskej únie

               L 26/31

         PREKLAD
   DOHODA
   medzi Austráliou a Európskou úniou o bezpečnosti utajovaných skutočností
   AUSTRÁLIA
   a
   EURÓPSKA ÚNIA (ďalej len „EÚ“),
   ďalej len „zmluvné strany“,
   BERÚC DO ÚVAHY, že zmluvné strany majú rovnaký cieľ posilňovať vo všetkých smeroch svoju bezpečnosť a poskytovať svojim občanom vysokú úroveň ochrany v oblasti bezpečnosti,
   BERÚC DO ÚVAHY, že zmluvné strany sa zhodli na tom, že by medzi nimi mali prebiehať konzultácie a mala by sa rozvíjať spolupráca v otázkach spoločného záujmu týkajúcich sa bezpečnosti,
   BERÚC DO ÚVAHY, že v tomto kontexte preto existuje stála potreba výmeny utajovaných skutočností medzi zmluvnými stranami,
   UZNÁVAJÚC, že komplexné a účinné konzultácie a spolupráca si môžu vyžadovať prístup k utajovaným skutočnostiam Austrálie a EÚ, ako aj výmenu utajovaných skutočností medzi týmito zmluvnými stranami,
   S VEDOMÍM, že takýto prístup k utajovaným skutočnostiam a ich výmena si vyžadujú primerané bezpečnostné opatrenia,
   KEĎŽE Austrália a EÚ vytvorili 29. októbra 2008 rámec partnerstva na podporu viacerých spoločných cieľov,
   KEĎŽE v cieli 1 tohto rámca partnerstva sa konkrétne ustanovuje začatie rokovaní o dohode o bezpečnosti utajovaných skutočností,
   SA DOHODLI TAKTO:
   Článok 1
   Rozsah pôsobnosti
   1.   S cieľom splniť cieľ, ktorým je posilňovanie dvojstranného a mnohostranného dialógu a spolupráce pri podpore spoločných záujmov v oblasti zahraničnej bezpečnostnej politiky a bezpečnosti, sa táto dohoda vzťahuje na utajované skutočnosti vymedzené v článku 2 písm. a), ktoré sa poskytujú alebo vymieňajú medzi zmluvnými stranami.
   2.   Každá zmluvná strana chráni utajované skutočnosti prijaté od druhej zmluvnej strany, a to najmä pred neoprávneným sprístupnením.
   3.   Každá zmluvná strana vykonáva svoje povinnosti podľa tejto dohody v súlade so svojimi právnymi predpismi.
   Článok 2
   Vymedzenie pojmov
   Na účely tejto dohody:

               a)

               „utajované skutočnosti“ sú všetky informácie, ktoré podliehajú určitému stupňu utajenia (ako sa ustanovuje v článku 4) určenému jednou alebo druhou zmluvnou stranou, neoprávnené sprístupnenie ktorých by mohlo spôsobiť rôzne stupne škody alebo ujmy na záujmoch jednej alebo druhej zmluvnej strany. Tieto skutočnosti môžu byť v ústnej, vizuálnej, elektronickej, magnetickej alebo papierovej forme alebo vo forme vecí vrátane zariadenia alebo technológie, pričom zahŕňajú aj reprodukcie a preklady;

               b)

               „EÚ“ znamená Radu Európskej únie (ďalej len „Rada“), generálneho tajomníka/vysokého predstaviteľa a Generálny sekretariát Rady, ako aj Komisiu Európskych spoločenstiev (ďalej len „Európska komisia“);

               c)

               „poskytujúca zmluvná strana“ je zmluvná strana, ktorá poskytuje utajované skutočnosti druhej zmluvnej strane;

               d)

               „prijímajúca zmluvná strana“ je zmluvná strana, ktorá prijíma utajované skutočnosti od poskytujúcej zmluvnej strany;

               e)

               „stupeň utajenia“ je označenie, ktoré poskytujúca zmluvná strana určila utajovaným skutočnostiam s cieľom uviesť minimálnu úroveň ochrany, ktorá sa musí poskytnúť utajovaným skutočnostiam na ich ochranu pred sprístupnením, ktoré by mohlo mať nepriaznivé dôsledky pre poskytujúcu zmluvnú stranu. Stupne utajenia každej zmluvnej strany sú uvedené v článku 4;

               f)

               „potreba poznať“ („need-to-know“) je zásada, podľa ktorej by sa prístup k utajovaným skutočnostiam mal obmedziť na tie osoby, ktoré potrebujú takéto utajované skutočnosti používať na účely vykonávania svojich služobných povinností;

               g)

               „tretia strana“ je akákoľvek iná osoba alebo akýkoľvek iný subjekt ako zmluvné strany;

               h)

               „dodávateľ“ je fyzická osoba (iná ako osoby, ktoré Austrália alebo EÚ zamestnávajú na základe pracovnej zmluvy) alebo právnická osoba právne spôsobilá uzatvárať zmluvy o dodávaní tovaru alebo poskytovaní služieb; tento termín sa vzťahuje aj na subdodávateľa.

         Článok 3
   Úroveň ochrany
   Každá zmluvná strana, ako aj jej subjekty vymedzené v článku 2 písm. b), zabezpečí, aby mala zavedený bezpečnostný systém a bezpečnostné opatrenia, ktoré vychádzajú zo základných zásad a minimálnych bezpečnostných noriem ustanovených v jej príslušných právnych predpisoch a ktoré sú zohľadnené v bezpečnostných mechanizmoch, ktoré sa vytvoria podľa článku 12, s cieľom zabezpečiť, aby sa na utajované skutočnosti vymieňané podľa tejto dohody uplatňovala rovnaká úroveň ochrany.
   Článok 4
   Stupne utajenia
   1.   Utajované skutočnosti sa označujú týmito stupňami utajenia:

               a)

               V prípade Austrálie sa utajované skutočnosti označujú výrazmi TOP SECRET, SECRET alebo HIGHLY PROTECTED, CONFIDENTIAL alebo PROTECTED, RESTRICTED alebo X-IN-CONFIDENCE.

               b)

               V prípade EÚ sa utajované skutočnosti označujú výrazmi TRÈS SECRET UE/EU TOP SECRET, SECRET UE, CONFIDENTIEL UE alebo RESTREINT UE.

         2.   Zodpovedajúce stupne utajenia sú:

               V prípade Európskej únie

               V prípade Austrálie

               TRES SECRET UE/EU TOP SECRET

               TOP SECRET

               SECRET UE

               SECRET alebo HIGHLY PROTECTED

               CONFIDENTIEL UE

               CONFIDENTIAL alebo PROTECTED

               RESTREINT UE

               RESTRICTED alebo X-IN-CONFIDENCE

         3.   Poskytujúca zmluvná strana pred poskytnutím utajovaných skutočností určí stupeň utajenia utajovaných skutočností a utajované skutočnosti opečiatkuje, označí alebo poznačí názvom poskytujúcej zmluvnej strany.
   4.   Poskytujúca zmluvná strana môže dodatočne označiť takéto utajované skutočnosti s cieľom uviesť akékoľvek obmedzenia ich používania, sprístupňovania a poskytovania prijímajúcou zmluvnou stranou a prístupu k nim. Prijímajúca zmluvná strana dodržiava všetky tieto obmedzenia.
   Článok 5
   Ochrana utajovaných skutočností
   Každá zmluvná strana:

               a)

               zaisťuje bezpečnosť zariadení, v ktorých sa uchovávajú utajované skutočnosti, ktoré jej poskytla druhá zmluvná strana, a v prípade každého takéhoto zariadenia zaisťuje, aby sa prijali všetky potrebné opatrenia na kontrolu, ochranu a zabezpečenie utajovaných skutočností poskytnutých druhou zmluvnou stranou podľa tejto dohody;

               b)

               zaisťuje, aby sa zachovalo označenie stupňa utajenia utajovaných skutočností vymieňaných podľa tejto dohody, ktorým ich označila poskytujúca zmluvná strana, a aby bez predchádzajúceho písomného súhlasu poskytujúcej zmluvnej strany nedošlo k zníženiu stupňa utajenia alebo k zrušeniu utajenia;

               c)

               utajovaným skutočnostiam prijatým od poskytujúcej zmluvnej strany poskytuje stupeň ochrany, ktorý je minimálne rovnocenný so stupňom ochrany poskytovaným vlastným utajovaným skutočnostiam so zodpovedajúcim stupňom utajenia uvedeným v článku 4 ods. 2;

               d)

               nepoužíva takéto utajované skutočnosti na iné účely ako tie, ktoré určila poskytujúca zmluvná strana alebo na ktoré sa tieto utajované skutočnosti poskytujú;

               e)

               bez predchádzajúceho písomného súhlasu poskytujúcej zmluvnej strany nesprístupňuje takéto utajované skutočnosti tretím stranám alebo akejkoľvek inštitúcii EÚ či subjektu, ktoré sa neuvádzajú v článku 2 písm. b);

               f)

               neumožňuje prístup k takýmto utajovaným skutočnostiam osobám, ak nemajú potrebu poznať utajované skutočnosti na účely plnenia svojich služobných povinností, a v prípade, že sa to vyžaduje, neboli bezpečnostne preverené na príslušnej úrovni na účely prístupu k takýmto utajovaným skutočnostiam;

               g)

               zaisťuje, aby všetky osoby, ktoré majú prístup k takýmto utajovaným skutočnostiam, boli informované o svojich povinnostiach chrániť ich v súlade s vnútroštátnymi právnymi predpismi tejto zmluvnej strany, a

               h)

               zaisťuje primeranú ochranu práv pôvodcu utajovaných skutočností vymieňaných podľa tejto dohody, ako aj práv duševného vlastníctva, napríklad patentov, autorských práv alebo obchodných tajomstiev.

         Článok 6
   Poskytovanie utajovaných skutočností
   1.   Utajované skutočnosti môže v súlade so zásadou kontroly pôvodcom poskytujúca zmluvná strana sprístupniť alebo poskytnúť prijímajúcej zmluvnej strane.
   2.   Pri vykonávaní odseku 1 nie je možné žiadne všeobecné poskytnutie, ak sa medzi zmluvnými stranami nedohodnú postupy podľa článku 12 týkajúce sa určitých kategórií utajovaných skutočností, ktoré sú relevantné vzhľadom k ich operačným požiadavkám.
   Článok 7
   Bezpečnostné previerky
   1.   Prístup k utajovaným skutočnostiam sa obmedzuje na osoby v Austrálii a EÚ:

               a)

               ktoré na základe potreby poznať potrebujú prístup k utajovaným skutočnostiam na účely plnenia svojich služobných povinností a

               b)

               ktorým sa v prípade, že potrebujú prístup k utajovaným skutočnostiam so stupňom utajenia CONFIDENTIAL, PROTECTED, CONFIDENTIEL UE alebo vyšším, udelila previerka personálnej bezpečnosti na príslušnom stupni alebo ktoré boli na základe svojich funkcií inak náležite oprávnené na prístup k utajovaným skutočnostiam v súlade s príslušnými právnymi predpismi.

         2.   Rozhodnutie zmluvnej strany udeliť jednotlivcovi previerku personálnej bezpečnosti musí byť v súlade s bezpečnostnými záujmami tejto zmluvnej strany a zakladá sa na všetkých dostupných informáciách o tom, či lojalita, bezúhonnosť, čestnosť a dôveryhodnosť tohto jednotlivca nie sú sporné.
   3.   Previerky personálnej bezpečnosti každej zmluvnej strany sa zakladajú na primeranom a dostatočne podrobnom vyšetrovaní, ktoré poskytne ubezpečenie o splnení kritérií uvedených v odseku 2 s ohľadom na každého jednotlivca, ktorému sa má udeliť prístup k utajovaným skutočnostiam.
   Článok 8
   Bezpečnostné návštevy a postupy
   1.   Zmluvné strany si poskytujú vzájomnú pomoc, pokiaľ ide o bezpečnosť utajovaných skutočností vymieňaných podľa tejto dohody.
   2.   Príslušné bezpečnostné orgány uvedené v článku 12 pravidelne vykonávajú vzájomné konzultácie týkajúce sa bezpečnosti a hodnotiace návštevy s cieľom hodnotiť účinnosť opatrení prijatých podľa tejto dohody, ako aj bezpečnostné mechanizmy, ktoré sa majú vytvoriť podľa článku 12 na ochranu utajovaných skutočností vymieňaných medzi zmluvnými stranami.
   3.   Každá zmluvná strana poskytuje na základe žiadosti druhej zmluvnej strane informácie týkajúce sa jej bezpečnostných noriem, postupov a praktických opatrení na ochranu a ničenie utajovaných skutočností. Každá zmluvná strana písomne informuje druhú zmluvnú stranu o akýchkoľvek zmenách svojich bezpečnostných noriem, postupov a praktických opatrení, ktoré ovplyvňujú spôsob, akým sa utajované skutočnosti chránia a ničia.
   Článok 9
   Poskytovanie utajovaných skutočností dodávateľom
   Utajované skutočnosti, ktoré prijala prijímajúca zmluvná strana, sa môžu poskytnúť dodávateľovi alebo budúcemu dodávateľovi len s predchádzajúcim písomným súhlasom poskytujúcej zmluvnej strany. Pred sprístupnením alebo poskytnutím akýchkoľvek takýchto utajovaných skutočností dodávateľovi alebo budúcemu dodávateľovi prijímajúca zmluvná strana zabezpečí, aby:

               a)

               títo dodávatelia alebo budúci dodávatelia, ako aj ich zamestnanci, ktorí potrebujú prístup k utajovaným skutočnostiam, mali previerku personálnej bezpečnosti v súlade s článkom 7, a

               b)

               ich zariadenia boli schopné primeraným spôsobom chrániť utajované skutočnosti.

         Článok 10
   Postupy výmeny utajovaných skutočností
   1.   Na účely tejto dohody:

               a)

               pokiaľ ide o EÚ, všetky utajované skutočnosti sú adresované vedúcemu spisovej služby Rady a vedúci spisovej služby Rady ich postupuje členským štátom a Európskej komisii, pokiaľ sa v odseku 3 neustanovuje inak;

               b)

               pokiaľ ide o Austráliu, všetky utajované skutočnosti sú adresované spisovej službe príslušnej agentúry alebo ministerstva austrálskej vlády prostredníctvom austrálskeho veľvyslanectva a misie vlády Austrálie pri Európskej únii so sídlom v Bruseli. Adresa príslušnej agentúry alebo ministerstva austrálskej vlády sa uvádza v bezpečnostných dojednaniach vypracovaných zmluvnými stranami podľa článku 12.

         2.   Utajované skutočnosti zasielané elektronickými prostriedkami sa šifrujú v súlade s požiadavkami poskytujúcej zmluvnej strany, ako sa uvádza v jej bezpečnostných pravidlách a právnych predpisoch. Pri zasielaní, prijímaní, uchovávaní a spracovávaní utajovaných skutočností na vnútorných sieťach zmluvných strán sa dodržiavajú požiadavky poskytujúcej zmluvnej strany.
   3.   Výnimočne môžu byť z operačných dôvodov utajované skutočnosti jednej zmluvnej strany, ktoré sú prístupné len určitým príslušným úradníkom, orgánom alebo službám tejto zmluvnej strany, adresované a prístupné len určitým príslušným úradníkom, orgánom alebo službám druhej zmluvnej strany osobitne určeným za príjemcov, pričom sa zohľadňujú ich právomoci a dodrží sa zásada „need-to-know“. Pokiaľ ide o EÚ, táto korešpondencia sa zasiela prostredníctvom vedúceho spisovej služby Rady alebo, ak sú tieto informácie adresované Európskej komisii, vedúceho spisovej služby Generálneho sekretariátu Európskej komisie. Pokiaľ ide o Austráliu, utajované skutočnosti sa adresujú podľa odseku 1 písm. b).
   Článok 11
   Dohľad
   1.   Za EÚ dohliada na vykonávanie tejto dohody generálny tajomník Rady a komisár zodpovedný za otázky bezpečnosti.
   2.   Za vládu Austrálie dohliada na vykonávanie tejto dohody minister zahraničných vecí, minister obrany a generálny prokurátor.
   Článok 12
   Bezpečnostné mechanizmy
   1.   V záujme vykonávania tejto dohody sa medzi zodpovednými bezpečnostnými orgánmi stanovenými v odsekoch 2, 3 a 4 vzájomne písomne určia bezpečnostné mechanizmy s cieľom ustanoviť normy pre vzájomnú ochranu utajovaných skutočností podľa tejto dohody.
   2.   Úrad generálneho prokurátora, konajúci v mene vlády Austrálie a na základe jej právomoci, vytvorí bezpečnostné mechanizmy na ochranu a zabezpečenie utajovaných skutočností poskytovaných Austrálii podľa tejto dohody.
   3.   Bezpečnostný úrad Generálneho sekretariátu Rady pod vedením a v mene generálneho tajomníka Rady, konajúci v mene Rady a na základe jej právomoci, vytvorí bezpečnostné mechanizmy na ochranu a zabezpečenie utajovaných skutočností poskytovaných EÚ podľa tejto dohody.
   4.   Bezpečnostné riaditeľstvo Európskej komisie, konajúce na základe právomoci komisára zodpovedného za otázky bezpečnosti, vytvorí bezpečnostné mechanizmy na ochranu utajovaných skutočností zasielaných podľa tejto dohody v rámci Európskej komisie a jej priestorov.
   5.   V prípade EÚ podliehajú bezpečnostné mechanizmy uvedené v odseku 1 schváleniu Bezpečnostným výborom Rady.
   Článok 13
   Strata alebo vyzradenie
   Orgány uvedené v článku 12 ustanovia postupy, ktoré sa musia uplatňovať:

               a)

               v prípade dokázanej straty alebo vyzradenia utajovaných skutočností poskytovaných alebo vymieňaných podľa tejto dohody alebo v prípade podozrenia z takejto straty alebo vyzradenia, ako aj

               b)

               na účely informovania poskytujúcej zmluvnej strany o výsledkoch vyšetrovania a poskytovania informácií týkajúcich sa opatrení prijatých v záujme predchádzania opätovnému výskytu straty alebo vyzradenia utajovaných skutočností poskytovaných alebo vymieňaných podľa tejto dohody.

         Článok 14
   Náklady
   Každá zmluvná strana znáša vlastné náklady, ktoré vzniknú pri vykonávaní tejto dohody.
   Článok 15
   Schopnosť chrániť utajované skutočnosti
   Predtým, ako sa utajované skutočnosti poskytnú alebo vymenia medzi zmluvnými stranami podľa tejto dohody, orgány uvedené v článku 12 odsúhlasia, že prijímajúca zmluvná strana je schopná chrániť a zabezpečiť utajované skutočnosti spôsobom, ktorý je v súlade s bezpečnostnými mechanizmami, ktoré sa vytvoria podľa uvedeného článku.
   Článok 16
   Iné dohody
   Táto dohoda zmluvným stranám nebráni uzavrieť iné dohody a dojednania týkajúce sa poskytovania alebo výmeny utajovaných skutočností za predpokladu, že nie sú v rozpore s ustanoveniami tejto dohody.
   Článok 17
   Riešenie sporov
   Akékoľvek sporné otázky medzi Austráliou a Európskou úniou vyplývajúce z výkladu alebo uplatňovania tejto dohody sa urovnávajú výlučne rokovaním zmluvných strán.
   Článok 18
   Nadobudnutie platnosti a zmeny a doplnenia
   1.   Táto dohoda nadobúda platnosť prvým dňom prvého mesiaca po tom, ako si strany vzájomne oznámili dokončenie vnútorných postupov potrebných na tento účel.
   2.   Každá zmluvná strana oznámi druhej zmluvnej strane každú zmenu svojich právnych predpisov, ktorá by mohla mať vplyv na ochranu utajovaných skutočností, na ktoré sa vzťahuje táto dohoda. Zmluvné strany v takých prípadoch vzájomne konzultujú s cieľom podľa potreby zmeniť a doplniť túto dohodu v súlade s odsekom 4.
   3.   Táto dohoda sa môže na žiadosť ktorejkoľvek zmluvnej strany prehodnotiť, aby sa zvážili prípadné zmeny a doplnenia.
   4.   Všetky zmeny a doplnenia tejto dohody sa vykonajú iba písomne a po vzájomnej dohode zmluvných strán. Platnosť nadobúdajú po vzájomnom oznámení podľa odseku 1.
   Článok 19
   Ukončenie platnosti
   1.   Ktorákoľvek zmluvná strana môže kedykoľvek ukončiť platnosť tejto dohody písomným oznámením. Ukončenie platnosti nadobúda účinnosť deväťdesiat (90) dní odo dňa, keď bolo druhej zmluvnej strane oznámené.
   2.   Všetky utajované skutočnosti, ktoré zmluvné strany prijali podľa tejto dohody, zostávajú bez ohľadu na ukončenie platnosti tejto dohody aj naďalej chránené v súlade s touto dohodou. Zmluvné strany sa bezodkladne poradia o manipulácii alebo zničení s takýmito utajovanými skutočnosťami.

      NA DÔKAZ TOHO podpísaní splnomocnení zástupcovia, náležite na tento účel oprávnení, podpísali túto dohodu.
      V Bruseli 13. januára 2010 v dvoch vyhotoveniach v anglickom jazyku.

            Za Austráliu

            Za Európsku úniu


title: Rozhodnutie Európskeho parlamentu z 23. apríla 2009 o absolutóriu za plnenie všeobecného rozpočtu Európskej únie za rozpočtový rok 2007, oddiel V - Dvor audítorov

text:
               26.9.2009

               SK

               Úradný vestník Európskej únie

               L 255/78

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie všeobecného rozpočtu Európskej únie za rozpočtový rok 2007, oddiel V – Dvor audítorov
   (2009/636/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0419/2008) (2),

               —

               so zreteľom na výročnú správu Dvora audítorov o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na správu nezávislého audítora o účtovnej závierke Dvora audítorov za rozpočtový rok 2007 (4),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (5),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 50, 86, 145, 146 a 147,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0152/2009),

               1.

               udeľuje generálnemu tajomníkovi Dvora audítorov absolutórium za plnenie rozpočtu Dvora audítorov za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 318, 12.12.2008, s. 1.

      (5)  Ú. v. EÚ C 287, 10.11.2008, s. 111.

      (6)  Ú. v. ES L 248, 16.9.2002, s. 1.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2007, oddiel V – Dvor audítorov
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0419/2008) (2),

               —

               so zreteľom na výročnú správu Dvora audítorov o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na správu nezávislého audítora o účtovnej závierke Dvora audítorov za rozpočtový rok 2007 (4),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (5),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 50, 86, 145, 146 a 147,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0152/2009),

               1.

               konštatuje, že v roku 2007 mal Európsky dvor audítorov k dispozícii viazané rozpočtové prostriedky v celkovej výške 122 miliónov EUR (2006: 114 miliónov EUR (7)) s mierou využitia 90,21 %, čo je menej ako priemer ostatných inštitúcií (93,82 %);

               2.

               pripomína, že účtovnú závierku Európskeho dvora audítorov za rozpočtový rok 2007 overovala externá firma PricewaterhouseCoopers (v predchádzajúcich rokoch to bola firma KPMG), ktorá dospela k nasledujúcim záverom:

                           a)

                           čo sa týka presnosti účtov za rozpočtový rok 2007, „podľa nášho názoru tieto finančné výkazy verne vyjadrujú finančnú situáciu Európskeho dvora audítorov k 31. decembru 2007 a jeho finančné výsledky a tok hotovostí za uvedený rok v súlade s nariadením Rady (ES, Euratom) č. 1605/2002 z 25. júna 2002 [o rozpočtových pravidlách, ktoré sa vzťahujú na všeobecný rozpočet Európskych spoločenstiev], nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie uvedeného nariadenia Rady, a účtovnými pravidlami Európskeho dvora audítorov“, a

                           b)

                           čo sa týka použitia finančných zdrojov pridelených Európskemu dvoru audítorov a primeranosti kontrolných postupov uplatňovaných v rozpočtovom roku 2007, „nezistili sa žiadne skutočnosti, ktoré by mali za následok, že vo všetkých významných hľadiskách a na základe (určených) kritérií: a) neboli zdroje pridelené Dvoru audítorov použité na plánované účely a b) uplatňované kontrolné postupy neposkytujú dostatočné záruky na zaistenie súladu finančných operácií s príslušnými pravidlami a nariadeniami“;

               3.

               víta skutočnosť, že nový integrovaný systém riadenia a finančnej kontroly (SAP), ktorý je v prevádzke od 1. januára 2008, bol vyvinutý na základe medziinštitucionálnej spolupráce Radou, Európskym dvorom audítorov a Súdnym dvorom, a preto vedie k významným úsporám v rozpočte a k vyššej efektívnosti týchto troch inštitúcií;

               4.

               víta tiež plodnú medziinštitucionálnu spoluprácu so Súdnym dvorom v oblasti odbornej prípravy;

               5.

               poznamenáva, že správa vnútorného audítora Európskeho dvora audítorov za rok 2007 bola prevažne pozitívna s konštatovaním, že projekt budovy K2 sa riadil efektívne a že budova K2 bola odovzdaná niekoľko mesiacov pred plánovaným dátumom a v rámci plánovaného rozpočtu; v tejto súvislosti víta skutočnosť, že väčšina odporúčaní vnútorného audítora bola prijatá a zahrnutá do nápravných akčných plánov;

               6.

               poznamenáva, že po pristúpení Bulharska a Rumunska sa v roku 2007 pripojili k Európskemu dvoru audítorov dvaja noví členovia; poznamenáva, že pôvodná organizačná zásada funkcie európskeho auditu – jedna osoba z každého členského štátu – má za následok organizáciu spravovanú kolégiom s 27 členmi; je presvedčený, že táto štruktúra dosiahla svoje hranice a že je potrebná hĺbková reforma a posilnenie pravidiel vonkajšieho auditu EÚ; zdôrazňuje, že čím silnejší je Európsky dvor audítorov, tým silnejší je orgán udeľujúci absolutórium a tým lepšia je kontrola exekutívy; preto vyzýva členské štáty, aby začali diskusiu o reforme Európskeho dvora audítorov a aby do tejto diskusie zapojili aj Európsky parlament;

               7.

               poznamenáva, že v decembri 2008 bola predložená správa o partnerskom posúdení vypracovaná medzinárodným tímom odborníkov; vyjadruje poľutovanie nad skutočnosťou, že táto správa sa nezaoberala základnou otázkou, či súčasná štruktúra funkcie vonkajšieho auditu EÚ je primeraná;

               8.

               pokiaľ ide o vyhlásenia o finančných záujmoch členov, poznamenáva, že v súlade so služobným poriadkom Európskeho dvora audítorov členovia Európskeho dvora audítorov predložia predsedovi Európskeho dvora audítorov vyhlásenie o svojich finančných záujmoch a iných aktívach (vrátane akcií, konvertibilných obligácií a investičných certifikátov, ako aj pozemkov a nehnuteľností a profesijných činností ich manželov/manželiek) a že predseda Európskeho dvora audítorov tieto vyhlásenia uchováva v dôvernosti bez ich zverejnenia;

               9.

               opätovne zdôrazňuje, že v záujme transparentnosti by sa malo zo zásady od členov všetkých inštitúcií vyžadovať predloženie vyhlásenia o finančných záujmoch, ktoré by malo byť prístupné na internete prostredníctvom verejného registra; nesúhlasí, že by Európsky dvor audítorov mal čakať, ako to navrhuje, kým nebude k dispozícii štandardizovaný formát použiteľný pre všetky inštitúcie EÚ; navrhuje vymenovanie nezávislých monitorujúcich úradníkov pre všetky inštitúcie, ktorých úlohou by bolo každoročne a verejne predkladať správy o získaných vyhláseniach;

               10.

               v tejto súvislosti žiada Európsky dvor audítorov, aby do svojej nasledujúcej správy o činnosti zahrnul kapitolu, ktorá by obsahovala podrobný prehľad nadväzných opatrení prijatých počas roka a vychádzajúcich z predchádzajúcich rozhodnutí Európskeho parlamentu o absolutóriu vrátane prípadných vysvetlení, prečo odporúčania nedodržal;

               11.

               poznamenáva, že napriek zmene a doplneniu nariadenia o rozpočtových pravidlách sú jeho ustanovenia o obstarávaní pre menšie inštitúcie, napríklad Európsky dvor audítorov, stále veľmi ťažkopádne, najmä v súvislosti s verejnými súťažami na zákazky v relatívne malej hodnote; vyzýva Komisiu, aby pri uskutočňovaní svojej prípravnej práce pred prípravou budúcich návrhov na zmenu a doplnenie nariadenia o rozpočtových pravidlách dôsledne konzultovala s generálnym tajomníkom Európskeho dvora audítorov a jeho administratívou s cieľom zabezpečiť, že ich záujmy sa plne zohľadnia v konečnom návrhu.

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 318, 12.12.2008, s. 1.

      (5)  Ú. v. EÚ C 287, 10.11.2008, s. 111.

      (6)  Ú. v. ES L 248, 16.9.2002, s. 1.

      (7)  V roku 2005 107,5 milióna EUR.


title: Rozhodnutie Európskeho parlamentu (EÚ, Euratom) 2015/1616 z 29. apríla 2015 o absolutóriu za plnenie všeobecného rozpočtu Európskej únie na rozpočtový rok 2013, oddiel III – Komisia a výkonné agentúry

text:
               30.9.2015

               SK

               Úradný vestník Európskej únie

               L 255/25

      ROZHODNUTIE EURÓPSKEHO PARLAMENTU (EÚ, EURATOM) 2015/1616
      z 29. apríla 2015
      o absolutóriu za plnenie všeobecného rozpočtu Európskej únie na rozpočtový rok 2013, oddiel III – Komisia a výkonné agentúry
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2013 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2013 [COM(2014)510 – C8-0140/2014] (2),

                  —

                  so zreteľom na správu Komisie o následných opatreniach k udeleniu absolutória za rozpočtový rok 2012 [COM(2014)607] a na pracovné dokumenty útvarov Komisie k nej pripojené [SWD(2014)285 a SWD(2014)286],

                  —

                  so zreteľom na oznámenie Komisie z 11. júna 2014 s názvom Súhrn výsledkov Komisie v oblasti riadenia za rok 2013 [COM(2014)342],

                  —

                  so zreteľom na výročnú správu Komisie o hodnotení financií Únie na základe dosiahnutých výsledkov [COM(2014)383] a na pracovné dokumenty útvarov Komisie k nej pripojené [SWD(2014)200 a SWD(2014)201],

                  —

                  so zreteľom na výročnú správu Komisie o vnútorných auditoch vykonaných v roku 2013 pre orgán udeľujúci absolutórium [COM(2014)615] a pracovný dokument útvarov Komisie k nej pripojený [SWD(2014)293],

                  —

                  so zreteľom na výročnú správu Dvora audítorov o plnení rozpočtu za rozpočtový rok 2013 spolu s odpoveďami inštitúcií (3), a na osobitné správy Dvora audítorov,

                  —

                  so zreteľom na rozličné rozhodnutia a odporúčania ombudsmanky týkajúce sa Komisie spolu s plnením týchto odporúčaní inštitúciami v záujme občanov;

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória Komisii za plnenie rozpočtu za rozpočtový rok 2013 (05303/2015 – C8-0053/2015),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

                  —

                  so zreteľom na článok 93 a prílohu V rokovacieho poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0101/2015),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie tak činí v spolupráci s členskými štátmi, na vlastnú zodpovednosť a v súlade so zásadami riadneho finančného hospodárenia;

         1.

            udeľuje Komisii absolutórium za plnenie všeobecného rozpočtu Európskej únie za rozpočtový rok 2013;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2013, oddiel III – Komisia a výkonné agentúry, ako aj vo svojom uznesení z 29. apríla 2015 o osobitných správach Dvora audítorov v súvislosti s udelením absolutória Komisii za rozpočtový rok 2013 (7);

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov a Európskej investičnej banke, ako aj národným parlamentom a národným a regionálnym kontrolným orgánom členských štátov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ L 66, 8.3.2013.

         (2)  Ú. v. EÚ C 403, 13.11.2014, s. 1.

         (3)  Ú. v. EÚ C 398, 12.11.2014, s. 1.

         (4)  Ú. v. EÚ C 403, 13.11.2014, s. 128.

         (5)  Ú. v. ES L 248, 16.9.2002, s. 1.

         (6)  Ú. v. EÚ L 298, 26.10.2012, s. 1.

         (7)  Prijaté texty, P8_TA(2015)0119 (pozri s. 68 tohto úradného vestníka).


title: Rozhodnutie Európskej rady z  1. decembra 2009 o voľbe predsedu Európskej rady

text:
               2.12.2009

               SK

               Úradný vestník Európskej únie

               L 315/48

      ROZHODNUTIE EURÓPSKEJ RADY

   z 1. decembra 2009
   o voľbe predsedu Európskej rady
   (2009/879/EÚ)
   EURÓPSKA RADA,
   so zreteľom na Zmluvu o Európskej únii, a najmä na jej článok 15 ods. 5,
   keďže:

               (1)

               V Lisabonskej zmluve sa ustanovuje nový úrad predsedu Európskej rady.

               (2)

               By sa mal zvoliť predseda Európskej rady,

         PRIJALA TOTO ROZHODNUTIE:
   Článok 1
   Týmto sa za predsedu Európskej rady na obdobie od 1. decembra 2009 do 31. mája 2012 volí pán Herman VAN ROMPUY.
   Článok 2
   Toto rozhodnutie oznámi pánovi Hermanovi VAN ROMPUYOVI generálny tajomník Rady.
   Uverejní sa v Úradnom vestníku Európskej únie.

      V Bruseli 1. decembra 2009

            Za Európsku radu

            predseda

         F. REINFELDT